સાંજના પાંચ વાગ્યે હું અને મારા દાદા એમના ઘરે ગયા. એમના ઘરમાં બધા જ મને ઓળખતાં હતા પણ હું કોઈને નહોતો ઓળખતો ! હું અને દાદા એમના ઘરના ડ્રોઈંગ રૂમમાં બેઠા હતા અને ત્યાં લગાવેલી તસવીરો મને આકર્ષિત કરતી હતી. હું મનમાં વિચારતો હતો કે આટલી સુંદર તસ્વીર કયા કેમેરાથી ક્લિક કરી હશે ? ત્યારે રિનાના પપ્પાએ કહ્યું, આ પેઇન્ટિંગ રિનાએ જ બનાવી છે ! મેં કહ્યું, સાચે ! કારણ કે વિશ્વાસ કરવો મુશ્કેલ હતો કે આ પેઇન્ટિંગ છે. રિના રસોડા માંથી ચા લઈને આવતી હતી અને એના ઝાંઝરનો અવાજ આખા રૂમમાં ગુંજતો હતો. એનો ચહેરો જોઈને મને એવું લાગતું હતું કે ભગવાને આને સ્પેશીયલ બ્રશથી દોરી હશે ! રિના મારી સામે બેઠી અને રિનાના પપ્પાએ દાદાને કહ્યું, આપણે તો વર્ષોથી ઓળખીએ છીએ તો રિના અને શુભમ પણ એકબીજા સાથે વાત કરી લે ? દાદાએ કહ્યું, હા એમાં શું છે ! રિના અને હું ત્યાં એક બેડરૂમમાં બેઠા અને રિના બોલી, ઘણાં સમય પછી આવ્યો છે તું ! તને દરરોજ સ્કૂલમાં જોતી અને આ પેઈન્ટિંગ પણ તારી યાદોમાં જ બનાવતી ! મેં કહ્યું, ખબર છે ! એ મારી નજીક આવી અને બોલી, કંઈ પૂછવું છે ? મેં કહ્યું, ચિત્ર સાફ છે ! એ બોલી, મી ટુ ! અમે ડ્રોઈંગ રૂમમાં ગયા અને પછી હું અને દાદા ઘરે ગયા. ઘરે બધા જ રાહ જોઇને બેઠા હતા અમે મેં કહ્યું, મને રિના પસંદ છે, અને હું લગ્ન માટે પણ તૈયાર છું !